Kidō senshi Gundam ZZ

Kidō senshi Gundam ZZ () on japanilainen Sunrisen tuottama tv-animaatiosarja ja Kidō senshi Z Gundamia seuraava Gundam-sarjan osa. Sen 47 jaksoa lähetettiin 1.3.1986–31.1.1987 TV Asahi -verkossa pääkanavana Nagoya TV.

Tarina

Avaruusvuosisadan vuonna 0088 Grypsin konfliktissa Titaanit tuhonneen AEUGin mahti on hupenemassa. Sijaishallitsija Haman Karnin johtama Zeonin armeijan jäänteistä koostuva Axis valmistautuu Maan valloitukseen.

Grypsin konfliktissa vaurioitunut AEUGin sota-alus Argama saapuu Side 1:n avaruussiirtokunta Shangri-Lan satamaan. Siellä romunkerääjänä työskentelevä Judau Ashta päättää tovereineen varastaa Argaman taistelurobotti Z Gundamin, mutta ajautuukin mukaan Argaman miehistön ja Neo Zeonin (Axiksen) risteilijä Endran väliseen taisteluun.

Tuotanto

Gundam ZZ on Kidō senshi Gundamin aloittaman sarjan kolmas osa ja suoraa jatkoa tv-sarjalle Kidō senshi Z Gundam. Sarja kuvaa ensimmäisen Neo Zeonin konfliktin tapahtumat. Edeltäjäänsä verrattuna sarjan sävy oli kevyt, reipas ja koominen, koska pyrittiin palauttamaan Gundamin suosio ja sponsori Bandai halusi tähdätä nuorempia ikäryhmiä. Koska sarjan tunnelma oli tyystin toisenlainen kuin edeltäjänsä, sai se osakseen paljon vihaisia kommentteja ja kritiikkiä vanhoilta Gundam-faneilta.

Sarjan puolivälissä sarja muuttuu edeltäjiensä tapaan vakavammaksi, vaikkeivat komedia tyystin katoakaan. Loppupuolella sarjassa kehittyy Z Gundamin tapaan kolmen osapuolen välinen konflikti, mutta edeltäjän ”vaikeasti ymmärrettäväksi” kritisoidun poliittisen juonittelun kuvaamisen asemesta sarja päättyy yksinkertaisesti Hamanin ja Judaun kaksintaisteluun.

Tarinan sankari Judau esitetään aikuisuutta epäloogisesti vastustavana hahmona. Aiempien osien newtype-ideaakin käsitellään ”aikuisten järjettömyyden” ja ”lasten rehellisyyden” vastakkainasettelulla. Kohtauksia, joissa Judau ”lapsena” toruu ”aikuisia” voidaan pitää sarjassa erityisen symbolisina. Ennen sarjan julkaisua sen mainoslause olikin ”Kaikki lapset ovat newtypejä! Näytetään se aikuisille!”

Sarjaa luonnehtivat myös supervoimaisten mobile suitien taistelut. Sarjan loppupuolella Neo Zeon lähettää toistuvasti etulinjaan psycommu-systeemillä ja raskailla tuliaseilla varustettuja robotteja. Tämän vuoksi sarjan mobile suitit olivat aiempi Gundameita suurempia ja rakenteeltaan monimutkaisempia, ja  erilaisissa Gundamia käsittelevissä julkaisuissa niitä luonnehditiin ”dinosaurusmaisiksi”. Seuraavassa Gyakushū no Char -elokuvassa robottisuunnittelu palasi taas pienempiin mobile suiteihin. Näiden ZZ Gundamille tyypillisten mobile suitien ja mobile armoreiden joukossa on paljon fanien keskuudessa suosittuja koneita, mutta vielä ei ole julkaistu videopeliä, jossa esiintyisi vain ZZ Gundamin robotteja. Joissakin useista sarjoista robotteja ottaneissa peleissä ZZ Gundamin mobile suitit ovat kuitenkin esiintyneet.

Sarjassa esitettiin ilmakehään syöksyn ja avaruussiirtokunnan pudotuksen, keinotekoisten newtypejen Elpeo Plen ja Ple-Twon tragedian sekä vihollisarmeijan sisäisen konfliktin kaltaisia aiemmissa Gundameissa nähtyjen kohtausten kaltaisia tapahtumia. Toisaalta Elpeo Plen kaltaisen ”pikkusisko”-hahmon sisällyttäminen voidaan nähdä yrityksenä tuoda ajan muoti-ilmiö Gundamin maailmaan.

Sarjaan loppupuolelle suunniteltiin alun perin Char Aznablen paluuta, mutta kun kesken sarjan esityksen päätös Gyakushū no Charin tekemisestä tehtiin, ideasta luovuttiin ja tyydyttiin tarjoamaan taustat elokuvan juonelle. 

Vaikka Z Gundamissa mainoskatkon tunnuksessa esiintyvä robotti vaihtui Gundam Mk-II:sta Z Gundamiin päärobotin vaihtuessa sarjan aikana, käytettiin Kidō senshi Gundam ZZ:ssa koko ajan Z Gundamia, vaikka Judau vaihtaakin mobile suitinsa ZZ Gundamiin sarjan edetessä.

Kuten edellä todettiin Gundam ZZ oli Z Gundamin jatko-osa, mutta vuonna 2005 ensi-iltansa saaneiden kolmen Kidō senshi Z Gundam -elokuvan loppua on muutettu tv-sarjaan verrattuna, eikä Gundam ZZ ole jatkoa niille. Tomino on ilmoittanut aikovansa tehdä vain seitsemän elokuvaa ajasta ensimmäisen Gundamin ja Gyakushū no Charin välille, ja sekä elokuvat että sarjat kertovat oman versionsa avaruusvuosisadan tapahtumista.

Vaikka sarjan lopputeksteissä kuvakäsikirjoituksen tekijäksi on merkitty Tominon salanimi Minoru Yokitani, Tomino sanoi myöhemmin Newtype-lehden haastattelussa Gundamin ZZ:n olleen (Akinori) ”Endōn teos”, ja että hän vain ”joskus sattui tekemään storyboardeja.”

Tominon Gundam ZZ:n kanssa samoihin aikoihin ohjaamista töistä useimpien tarinat päättyvät melko synkästi, mutta Gundam ZZ eroaa näistä onnellisella lopullaan. Kuitenkin sarjassa nähdään Kidō senshi Gundamin päähenkilöihin kuuluneen Hayato Kobayashin, avaruusalus La vie en rosen vt. kapteenin Emary Ouncen ja Elpeo Plen kuten myös Neo Zeonin sarjan alussa koomisten Mashymre Cellon ja Chara Soonin traagiset kuolemat.

Kidō senshi Gundam ZZ:n myötä Gundam-televisiosarjat jäivät pitkälle tauolle. Vaikka sarjaa ei lopetettukaan ensimmäisen sarjan tavoin kesken huonojen katsojalukujen vuoksi, ei se myöskään saanut osakseen juurikaan positiivisia arvioita. Jopa viime vuosien monografioissa on julkaistu Gundam ZZ:aa kritisoivia kirjoituksia.

Mecha-suunnittelu

Z Gundamin tavoin sarjan mobile suitien suunnittelussa kohdattiin erinäisiä vaikeuksia. Alussa sarjan roboteista oli tarkoitus vastata edellisenkin sarjan tuotantoon osallistuneen Mamoru Naganon. Ohjaaja Tomino toivoi sarjan olevan ”robottianimen alkulähteille palaava, selkeä teos”, ja Nagano suunnitteli uuden robotin tätä silmällä pitäen, mutta lopputuloksen katsottiin olevan liian eriskummallinen hirviötä tai avaruusolentoa muistuttava olio.

Naganon ehdottaman päärobotti ZZ Gundamin mallin muodonmuutos- ja yhdistymisvoimia ei myöskään sellaisenaan pidetty leluissa toteuttamiskelpoisina. Lukuisista suunnitelmien korjauksesta huolimatta sponsorit eivät olleet tyytyväisiä Naganon työhön, ja lopulta hänet pudotettiin pääsuunnittelijan paikalta. Nagano oli kokenut saman kohtalon juuri ennen Kidō senshi Z Gundamin alkua (sarjan alettua hän kuitenkin palasi asemaansa), ja samoin tulisi käymään myös kesken Gyakushū no Charin teon. Tämän vuoksi Gundam-sarja sisältää robottisuunnittelussaan ristiriitaisuuksia. Naganon luonnos kuitenkin esiteltiin Bandain Mokei jōhō -tiedotuslehtisessä alustavana Gundam-mallina.

Vain hieman ennen sarjan lähetyksen suunniteltua aloituspäivää ZZ Gundamin suunnitteluvastuu siirrettiin pienoismallisuunnittelija ja piirtäjä Makoto Kobayashille, kun taas Yutaka Izubuchi sai osakseen Neo Zeonin robotit. Kobayashilla oli kokemusta edeltävän Z Gundamin Bound Doc - ja Gaza-C-muodonmuuttaja- mobile suitien suunnittelusta, ja kokeneena muotoilijana häneltä pyydettiin massatuotteistettavaksi kelpaavaa yhdistymis- ja muodonmyytoskykyistä ZZ Gundamia.

Vain reilut kaksi viikkoa ennen deadlineä konseptiksi otettiin ”G-Armoriksi muotoaan muuttava ja yhdistymiskykyinen, huippuvahva Gundam”. Voimakkuuden symboliksi ZZ Gunamin päähän päätettiin sijoittaa suurmegahiukkastykki. Koska Kobayashin Z Gundamiin suunnitelemia robotteja ei oltu otettu vastaan hänen toivomallaan tavalla, hän päätti tehdä ”lapsille sopivan” robotin.

Kōdanshan julkaisemassa Kidō senshi Gundam daizenshū -teoksessa esiintyneiden ZZ Gundam -luonnosten joukossa julkaistiin myös lopullista versiota muistuttava ”aaltoliiketykillä” varustettu ZZ Gundam, joka vaikutti ottaneen vaikutteensa Tähtiritarien aaltoliiketykistä.

Kobayashi kertoi myös Animage-lehdessä Bandain henkilöstön kertoneen, että lasten keskuudessa pääosarobotin jälkeen seuraavaksi suosituin robotti oli Psyco Gundam. Syyksi arveltiin sitä, että se muistutti alkuperäistä Gundamia, joten Kobayashi tähtäsi myös ZZ Gundamia suunnitellessaan siihen. Se kuitenkin vaikutti ”heikolta”, joten Kobayashi teki joka osasta vahvemman näköisen ja lisäsi päähän aaltoliiketykin.

Lopulta Shindōshan Hideo Okamoto ja Mika Akitaka viimeistelivät Kobayashin työn. Bandain Mokei jōhō tosin väitti tekijäksi Hiroyuki Kitazumea. Bandain mukaan Kitazume ei ehtinyt saada työtään valmiiksi ajoissa pienoismallien valmistusta varten, minkä vuoksi ”1/144 ZZ Gundam” -pienoismallin rintaosa poikkeaa varsinaisesta ZZ Gundamista.

Ensimmäisessä puhtaaksipiirretyssä versiossa Gundamilla ei G-Fortress-tilassa ollut lainkaan nokkaa, mikä korjattiin Kobayashin toiveesta kiireellä lisäämällä kaksoissädekiväärin perään nokkaosa.

Aikataulusyistä Izubuchi otti vastuulleen vain alkuperäisluonnosten teon eikä viimeistellyt kuin Bawoon ja Galluss-J:n päät. Muut robotit hoitivat ZZ Gundamin tavoin Okamoto ja Akitaka. Lisäksi joukkoon kuuluu myös viimeistelijä Kazumi Fujitan töiltä vaikuttavia luonnoksia, mutta lopputeksteissä hänet on lueteltu ”suunnitteluavustajaksi”.

Ohjelman loppupuolella Akitaka vastasi liki kaikesta suunnittelusta, mutta pienoismallisuunnittelijat Masahiro Oda ja Yoshinori Sayama samoin kuin pienoismallilehti Model Graphixin henkilöstö auttoivat työssä.

Kidō senshi Z Gundamia kritisoitiin sen vuoksi, että vihollisten ja liittolaisten mobile suitit muistuttivat liiaksi toisiaan, joten tällä kertaa puolet erotettiin selvästi: AEUGin roboteilla oli joko kaksi silmää tai visiirityyppinen pääosa, kun taas Neo Zeonin armeijan robotit käyttivät yhtä monoeye-silmää. Tämän vuoksi Methuss poistuu tarinasta alkuvaiheissa, ja Z Gundamissa AEUGin käyttämän Rick-Diaksen vahvistettua versiota Strum-Diasta käytetään Neo Zeonin riveissä.

Z Gundamissa käytettiin sarjan sponsori Bandain toiveesta paljon mobile suit variatoneita sivurooleissa, koska näin voitiin kaupata uudelleen vanhoja pienoismallisarjoja. Tällä kertaa käytettiin kuitenkin vanhoijen robottien uudelleenversiointeja, jotka esiteltiin kokonaan uusina mobile suiteina. Koska sarjan päävihollinen Neo Zeon koostui vanhan Zeonin armeijan jäänteistä, oli tämä tarinaa ajatellen mahdollista, ja vanhoja pienoismallisarjoja voitiin hyödyntää surutta. Lisäksi Kidō senshi Gundamin amfibio- mobile suitit esiintyivät uudelleen siviilien sissitaistelijoiden riveissä, ja eräässä kohtauksessa Judau ja Haman taistelevatkin niillä. Geymalk ja Kapoolin kaltaisten robottien tuotteistus ei ollut valtava menestys, mutta vanhojen robottien uudet versiot muutettiin sivuosarooleistaan huolimatta useiksi pienoismalleiksi.

Bandain Satoru Matsumoto kertoi, että Bandai vähensi sponsoritukensa määrää sarjan kesken pienoismallien heikon kysynnän vuoksi. Lisäksi monimutkainen robottisuunnittelu lisäsi pienoismallien valmistuskustannuksia ja siten vähensi Bandain voittoja.

Uudelleenmuokatut mobile suitit
Ewac-Zack: Hi-Zackiin oli lisätty ylimääräisiä osia.
Rigelgu: ”Refined Gelgoog”. Hyödynsi mobile suit variation Gelgoogcannonin osia.
Gaz L ja Gaz R: Galbaldy β:n custom-versioita.
Dowadge ja Dowadge kai: Rick-Domin uudelleenversiointi. Pienoismallia pidettiin huonolaatuisena, koska sen tekoon oli käytetty vanhan Kidō senshi Gundamin Domin muottia.
Qubeley Mk-II, massatuotettu Qubeley: Qubeleyn uudelleemuokattu versio. Myös vanha Qubeley esiintyi sarjassa. Vaikka Qubeley Mk-II voitiin valmistaa Qubeleyn muotilla värit muuttamalla, ei kumpaakaan robotia julkaistu pienoismallina sarjan aikana.
Strum-Dias: Rick-Diaksen uusi versio. Alun perin Mamoru Nagano julkaisi sen Model Fix -lehdessä Charin custom-Rick-Diaksena. Strum-Diastakaan ei julkaistu pienoismallina.
Desert-Zaku: Msv Zaku Desert Typen uusi versio.
Zaku-Mariner: Tarinassa roboti esiteltiin vedenalaisen Zakun uutena mallina, mutta pienoismallit tehtiin nopeusmallin Zaku II:n pohjalta.
Sellaisenaan uudelleenkäytetyt mobile suitit
Zaku II
Gelgoog: Sinisen osaston alaisuudessa
Zaku I, Zaku-Tank, Acguy, Z’gok, Gogg: Avaruussiirtokunta Tigerbaumin johtajan Stampa Halloin yksityiskokoelmissa

Hahmot

Katso Kidō senshi Gundam ZZ:n hahmot.

Tuotantohenkilöstö

Sarjan tuotanto:

Suunnittelu: Sunrise
Alkuperäisidea: Hajime Yatate
Alkuteos/ohjaus: Yoshiyuki Tomino
Hahmosuunnittelu: Hiroyuki Kitazume
Taiteellinen ohjaus: Shigemi Ikeda
Mekaaninen suunnittelu: Shindōsha, Mika Akitaka (jaksosta 12 lähtien)
Mekaaninen perussuunnittelu: Makoto Kobayashi, Yutaka Izubuchi
Suunnitteluyhteistyö: Yoshikazu Yasuhiko, Kunio Ōkawara, Kazumi Fujita
Musiikki: Shigeaki Saegusa
Mekaanisten kohtaus ohjaus: Yorihisa Uchida
Kuvausohjaus: Akio Saitō
Ääniohjaus: Sadayoshi Fujino
Äänien tuotanto: Keiko Senda
Tuottajat: Juichi Kamiya (Nagoya TV), Mitsushige Inagaki (Sōtsū), Kenji Uchida (Sunrise)
Logo: Hiroaki Kishimura
Skenaarion perusta: Tadashi Nagase
Yhteistyö: Yōichi Kawamoto, Yasuhiro Nishinaka, Yoshinori Sayama
Tuotanto: Nagoya TV, Sōtsū, Sunrise

Jaksojen tuotanto:

Käsikirjoitus: Yumiko Suzuki, Meigo Endō, Hidemi Kamata, Minoru Yokitani
Kuvakäsikirjoitus: Toshifumi Takizawa, Minoru Yokitani, Kunihisa Sugishima, Hiroyuki Yokoyama, Kazuhiro Mori, Kunio Sera, Toshifumi Kawase, Shinji Takamatsu, Osamu Sekita, Katsuyoshi Yatabe, Takashi Imanishi
Ohjaus: Kunihisa Sugishima, Hiroyuki Yokoyama, Osamu Sekita, Jun Hirabayashi, Toshifumi Kawase, Shinji Takamatsu, Kiyoshi Egami, Takashi Imanishi
Animaatio-ohjaus: Hiroyuki Kitazume, Kisaraka Yamada, Akihiro Kanayama, Naoyuki Onda, Hirohide Shikishima, Toshimitsu Kobayashi, Sachiko Kamimura, Masami Kosone, Akihiko Yamashita

Tunnuskappaleet ja muu musiikki

King Recordsin julkaisemia:
Alkupuolisko (jaksot 1–25)
Alkuteema: ”Anime ja nai”
Lopputeema: ”Jidai ga naite iru”
Kummankin kappaleen sanat Yasushi Akimoto, sävellys Hiroaki Serizawa, sovitus Shirō Sagisu ja laulu Masahito Arai

Alkupuolisko (jaksot 1–26)
Alkuteema: ”Silent Voice” (sanat Masao Urino)
Lopputeema: ”Issenmannen Ginga” (sanat Rin Iogi)
Kummankin kappaleen sävellys Hiroaki Serizawa, sovitus Kei Wakakusa, laulu Jun Hiroe

Alkupuoliskolla laulujen sanoja ei näytetty, toisin kuin aiemmissa Gundameissa, mutta sanat tekivät paluun loppupuolella. Lisäksi Issenmannen Gingan toista kertosäettä käytettiin taustakappaleena viimeisen jakson lopussa, kun Judau ja Roux lähtevät matkaan kohti Jupiteria.

Taustakappale 
”Z – toki o koete” (vain ensimmäisessä jaksossa)
Alkuteoksen sävellys Neil Sedaka, japanilaiset sanat Rin Iogi, sovitus Hiroya Watanabe ja laulu Maki Ayakawa

Lähetysluettelo
Ensimmäinen jakso, ”Prelude ZZ”, oli kokoelmajakso, jossa käytiin läpi Kidō senshi Gundamin ja Kidō senshi Z Gundamin päätapahtumat ja maailmankuva sekä esiteltiin avaruussiirtokunnat ja mobile suitit uusille katsojille. Varsinainen tarina alkoi vasta jaksosta 2. Ensimmäisen jakson ensimmäisellä puoliskolla Char esiintyy kertojan roolissa ja mm. arvuutellaan robottien varjokuvia. Vanhojen fanien miellyttämiseksi myös ensimmäisen Gundamin kertoja Ichirō Nagai osallistuu kerrontaan. 

Jakson numeroLähetyspäivämääräJakson nimiKäsikirjoitusOhjausAnimaatio-ohjaus11. maaliskuuta1986Prelude ZZKen TerasawaMisao Minamida－28. maaliskuutaShangri-La no shōnenYumiko SuzukiKunihisa SugishimaHiroyuki Kitazune315. maaliskuutaEndra no kishiMeigo Endō, Minoru YokitaniHiroyuki YokoyamaKisaraka Yamada422. maaliskuutaNekketsu no Mashmyre Yumiko SuzukiOsamu SekitaAkihiro Kanayama529. maaliskuutaJudau no ketsuiMeigo EndōJun HirabayashiNaoyuki Onda65. huhtikuutaZssa no kyōiYumiko SuzukiToshifumi KawaseHirohide Shikishima712. huhtikuutaGaza no arashiMeigo EndōKunihisa SugishimaToshimitsu Kobayashi819. huhtikuutaChinkon no kane wa nido naruYumiko SuzukiHiroyuki YokoyamaSachiko Kamimura926. huhtikuutaUchū no JudauMeigo EndōOsamu SekitaKisaraka Yamada103. toukokuutaSayonara FaYumiko SuzukiJun HirabayashiAkihiro Kanayama1110. toukokuutaShidō! Double ZetaMeigo EndōToshifumi KawaseNaoyuki Onda 　 1217. toukokuutaLeina ga kietaYumiko SuzukiKunihisa SugishimaToshimitsu Kobayashi　 　 1324. toukokuutaImōto yo!Meigo EndōHiroyuki YokoyamaSachiko Kamimura　 　 1431. toukokuutaMaboroshi no koronī（zenpen）Yumiko SuzukiJun HirabayashiKisaraka Yamada　  　 157. kesäkuutaMaboroshi no koronī（kōhen）Osamu SekitaAkihiro Kanayama1614. kesäkuutaArgama no hakuheisenMeigo EndōToshifumi KawaseNaoyuki Onda　 1721. kesäkuutaDakkai! Core topKunihisa SugishimaHirohide Shikishima 　 1828. kesäkuutaHaman no kuroi kageHiroyuki YokoyamaSachiko Kamimura 　 1912. heinäkuutaPle to Axis toJun HirabayashiKisaraka Yamada　  2019. heinäkuutaNakimushi no Cecilia (zenpen)Yumiko SuzukiOsamu SekitaAkihiro Kanayama　  2126. heinäkuutaNakimushi no Cecilia (kōhen)Toshifumi KawaseNaoyuki Onda222. elokuutaJudau, shutsugeki!Meigo EndōKunihisa SugishimaToshimitsu Kobayashi 　 　 239. elokuutaMoeru Chikyū　 Hiroyuki YokoyamaHirohide Shikishima 　 2416. elokuutaNankai ni saku kyōdaiaiYumiko SuzukiShinji TakamatsuSachiko Kamimura 2523. elokuutaRommel no kaoMeigo EndōOsamu SekitaKisaraka Yokoyama 　 2630. elokuutaMasai no kokoroYumiko SuzukiToshifumi KawaseNaoyuki Onda276. syyskuutaLeina no chi (zenpen)Meigo EndōKunihisa SugishimaAkihiro Kanayama 　 2813. syyskuutaLeina no chi (kōhen)Kiyoshi EgamiToshimitsu Kobayashi2920. syyskuutaRoux no tōbōHidemi KamataHiroyuki YokoyamaSachiko Kamimura 　 3027. syyskuutaAo no butai (zenpen)Yumiko SuzukiShinji TakamatsuKisaraka Yamada  　 314. lokakuutaAo no butai (kōhen)Hidemi KamataOsamu SekitaNaoyuki Onda　 3211. lokakuutaShio no mizuumi o koeteMeigo EndōKunihisa SugishimaKitazune Hiroyuki3318. lokakuutaDublin no gogoYumiko SuzukiTakashi ImanishiAkihiro Kanayama3425. lokakuutaKamille no koeMeigo EndōToshifumi KawaseToshimitsu Kobayashi 351. marraskuutaOchitekita soraYumiko Suzuki Hiroyuki YokoyamaSachiko Kamimura368. marraskuutaJūryokuka no Ple-TwoHidemi KamataShinji TakamatsuNaoyuki Onda 　 3715. marraskuutaNahal ArgamaMeigo EndōKiyoshi EgamiKisaraka Yamada　 3822. marraskuutaTeppeki, Jamru FinYumiko SuzukiOsamu SekitaAkihiro Kanayama3929. marraskuutaSarasa sairinHidemi kamataTakashi ImanishiToshimitsu Kobayashi406. joulukuutaTigerbaum no yumeYumiko SuzukiToshifumi KawaseSachiko Kamimura　 4113. joulukuutaSarasa no inochiMeigo EndōKunihisa SugishimaMasami Kosone, Akihiko Yamashita　 4220. joulukuutaCore 3 no shōjo (zenpen)Yumiko SuzukiHiroyuki YokoyamaKisaraka Yamada4327. joulukuutaCore 3 no shōjo (kōhen)Meigo EndōShinji TakamatsuAkihiro Kanayama4410. tammikuuta 1987Emary sangeYumiko Suzuki, Minoru YokitaniKiyoshi EgamiToshimitsu Kobayashi4517. tammikuutaAxis no sentōHidemi KamataOsamu SekitaSachiko Kamimura4624. tammikuutaVibrationMeigo EndōToshifumi KawaseYorihisa Uchida4731. tammikuutaSenshi, futatabiMeigo Endō, Minoru YokitaniYoshihisa SugishimaHiroyuki Kitazune

Oheistuotteet
Gundam Evolve
Tietokoneanimaationa totetutetun lyhytelokuvasarja Gundam Evolven 10. osassa Judau taistelee Jupiterin läheisyydessä Döven Wolf -ryhmää vastaan. Tässä taistelussa esiintyvä ZZ Gundam on TV-sarjan ZZ:n pohjalta luotu uusi malli.

Sarjakuva

Samaan aikaan sarjan lähetyksen kanssa julkaistiin Comic Bom Bom -lehdessä Toshiya Murakamin sarjakuvaversiota. Sarjan julkaisi uudelleen vuonna 1999 Daitosha ja vuonna 2005 Kōdansha. Tuotantoaikataulun vuoksi osasta sarjassa esiintyneitä robotteja käytettiin luonnosvaiheen malleja. 

Romaani

Kōdansha julkaisi vuonna 1986 muiden Gundam-sarjojen tavoin romaaniversion myös Gundam ZZ:sta. Romaani julkaistiin kahdessa osassa, ja sen sisältö keskittyy tarinan keskivaiheen ympärille. Myöhemmin romaani julkaistiin muiden Gundam-romaanien tavoin Kadokawa Sneaker bunko -pokkarina.

Edeltävä Kidō senshi Z Gundam oli Tominon alkuperäisteos, mutta ZZ Gundamin romaaniversiosta vastasi käsikirjoittaja Meigo Endō. Tapahtumat jatkavat Z:n lopusta, mutta Maahan palaamisen jälkeiset tapahtuvat poikkeavat TV-sarjasta, ja sarjassa poissaolevat Amuro Ray ja Beltochika Irma esiintyvät romaanissa. Amuron ja Judaun väliset tapahtumat pohjustavat myös Gyakushū no Charin juonta.

Pelikirja 

Hobby Japan julkaisi sarjan pohjalta kolme pelikirjaa. Tarina sijoittui ZZ:n maailmaan, muttei pohjautunut suoraan TV-sarjaan. Kirjojen päähenkilö oli suoraan liittovaltion armeijan ylimmän johdon alaisuudessa toimivaan järjestöön kuuluva bionisesti vahvistettu ihminen. Kahdessa ensimmäisessä kirjassa ei juurikaan nähty mobile suiteja, mutta kolmannessa kirjassa esiintyvät ZZ Gundamin sarjatuotantomalli (joka ei ole sama kuin virallinen ZZ Gundamin sarjatuotantomalli, vaan kuvien perusteella näyttää tismalleen samalta kuin varsinainen ZZ Gundam), Bawoon yksinkertaistettu sarjatuotantomalli Bawoo bis, Titaanien Kilimanjaron tukikohdassaan sarjatuotantona valmistama Kiliman Marasai, Barzamin erikoismalli ja muita vain pelikirjaa varten suunniteltuja robotteja. Tarinassa esiintyy myös liittovaltion armeijan Psycommu-järjestelmän pohjalta suunnittelema ”Enigma”-systeemi, joka antaa yhden pilotin ohjata yhtä aikaa useampaa mobile suitia.

Ensimmäisessä kirjassa ”Hermes meisō” muistinsa menettänyt päähenkilö tapaa erilaisia ihmisiä, etsii itseään ja koettaa saada muistonsa takaisin. Tarinan tapahtumapaikka on Side 1:n Shangri-La.

Toisessa osassa ”Hermes mugen” muistinsa takaisin saanut päähenkilö viettää rauhallista elämää, mutta joutuu bionisten vahvistustensa aiheuttamien psyykkisten ongelmien ja menneisyyden haamujen vainoamana jälleen taistelemaan. Tapahtumapaikka on Side 6.

Kolmannessa kirjassa ”Enigma shidō” sankari jahtaa henkilöä, joka aiheutti hänen rakastetulleen henkisiä vammoja toisen kirjan lopussa, mutta sotkeutuu järjestönsä henkiinheräämiseen pyrkivien Titaanien suunnitelmiin. Tarina sijoittuu Maapallolle.

Lisäksi Hobby Japan julkaisi tarinalle jatko-osan romaanimuodossa Gundam-lautapelejä esittelevässä ”Gundam Games” -kirjassa, joka julkaistiin samoihin aikoihin Gyakushū no Charin kanssa. Tarinassa lempinimellä  Trapper esiintyvä päähenkilö työskentelee liittovaltion armeijan rintamatukikohdassa huoltosotilaana. Viedäkseen Neo Zeonin piilottamat kultaharkot päähenkilö yhdessä mobile suit -pilottien Hawkeye ja Duke kanssa lähtee taisteluun liittovaltion upseerien kokoelmiinsa piilottamalla Dijeh’llä. Hahmojen ja tukikohdan nimet parodioivat M*A*S*H-elokuvaa.

Kuunnelma
Animate Cassette Collection ”Kagami no mukō no Ple”
Kasetin A-puolelle oli nauhoitettu sarjan jaksoon 36 pohjautuva vakava tarina ”Kagami no naka no Ple”, B-puolelle taas humoristinen ”Gundam Station” -episodi, joka pohjautuu Judaun, Plen, Brightin ja Hamanin keskusteluun. 

Lähteet

Aiheesta muualla
 Sunrisen virallinen sivusto  
 Bandai Channel 

Luokka:Gundam